Curs 1 
9 octombrie, 16 octombrie 


FILOSOFIA MENTALULUI 


Miturile premerg filosofia, fiind încercări de a explica lumea 
împreună cu toate aspectele ei. Intr-o mitologie se porneşte, de obicei, de 
la teogonie, se trece apoi la cosmogonie şi apoi la apariţia umanului. Dar 
chiar şi înainte de apariţia zeilor sau a universului există ceva, şi acest 
ceva este haosul. Iniţial, cuvîntul haos însemna nimic, dar pentru că din 
nimic nu se poate naşte ceva, ulterior haosul a ajuns să desemneze o 
substanţă amorfă, premergătoare a toate. Asupra acestei substanţe 
amorfe au existat diverse păreri: unii au spus că era apă, alţii că era aer, 
şi aşa mai departe. 


Anticii greci 


Socrate. Teza sa cu privire la adevăr era că adevărul este greu de 
găsit, dar poate fi găsit. El susţinea că poate scoate la suprafaţă adevărul 
latent din oricine şi pentru aceasta a elaborat tehnica numită mai'eutică, 
"moşitul ideilor". 

Platon. Discipol al lui Socrate. În "Dialogurile" sale, Platon susţinea 
că adevărul trebuie să aibă un temei obiectiv, şi nu subiectiv, provenit din 
acordul mai multor oameni. El mai spunea că adevărul despre această 
lume nu se află aici, ci în altă lume. Credea că sufletul este nemuritor, că 
poate călători parcurgind distanţe foarte mari, pînă în lumea ideilor pure, 
din care se întrupează mai apoi. Astfel, adevărurile sunt amintirile 
sufletului aduse cu el din lumea ideilor pure, iar cunoaşterea înseamnă de 
fapt re-cunoaştere. 

Aristotel. Considera că, în lumea reală, lucrurile nu sunt izolate, ci 
se află într-o permanentă legătură. Era de părere că adevărul se află în 
lumea aceasta, şi nu într-alta. A formulat principiul identităţii, al 
necontradicţiei şi al terţului exclus. 


Filosofia minţii (a mentalului) este acea ramură a filosofiei care se 
ocupă cu înţelegerea cuprinzătoare şi sistematică a ceea ce are 
experienţe subiective (gîndeşte, simte), a ceea ce are senzaţii, percepții, 
opinii. 

Caracterul sistematic: orice studiu care este consistent şi coerent 
este sistematic. 


Info: 

Modelul "ceapă" al Eu-lui: 

- Zona secretului personal (miezul): zonă cu acces interzis pentru 
ceilalţi, care cuprinde ginduri, dorinţe, sentimente care îi provoacă S frică, 
ruşine, jenă. Conţinutul zonei are o dinamică anume şi astfel ajunge 
uneori la suprafaţă, provocînd scăpări verbale. 

- zona intimităţii: zonă cu acces limitat (doar pentru persoanele 
foarte apropiate, iubite) 


- Zona familialului, la care au acces numeroase persoane: 
cunoştinţe, prieteni; se face schimb de informaţii, sentimente etc. 
- zona teatrului şi a măştii: rolurile sociale. 


